Martti Meinilä

Martti Henrikki Meinilä (10. marraskuuta 1927 Salla – 2005) oli suomalainen ampumahiihtäjä.

Meinilä voitti kansainvälisen sotilasurheiluliiton (CISM) mestaruuden partiohiihdossa vuonna 1954. Toisissa ampumahiihdon MM-kilpailuissa Courmayeurissa 1959 hän sijoittui 20 kilometrillä neljänneksi. Squaw Valleyn 1960 olympialaisissa hän oli 20 kilometrillä toiseksi parhaana suomalaisena kahdeksas.

Martti Meinilä edusti seuratasolla Kemijärven Hiihtäjiä, Sallan Karhuja ja Ounasvaaran Hiihtoseuraa. Hän saavutti SM-kilpailuissa hopeaa 20 kilometrillä vuosina 1959 ja 1960.

Lähteet


Viitteet

Luokka:Suomalaiset ampumahiihtäjät
Luokka:Vuonna 1927 syntyneet
Luokka:Vuonna 2005 kuolleet